钦定古今图书集成/理学汇编/字学典/第078卷 > 王氏法书苑 > 《跋晋贤法帖》前人
## 钦定古今图书集成/理学汇编/字学典/第078卷 > 王氏法书苑 > 《跋晋贤法帖》前人

右《晋贤法帖》。太宗皇帝万机之馀，留精翰墨，尝诏天
下购募锺、王真迹，集为《法帖》十卷，模刻以赐群臣。往
时故相刘公沆在长沙，以官法帖镂板，遂布于人间。
后有尚书郎潘师旦者，又择其尤妙者别为卷第，与
刘氏本并行。至余集录古文，不敢辄以官本参入私
集，遂于师旦所传，又取其尤者散入录中，俾夫启帙
披卷者，时一得之，把翫欣然，所以忘倦也。治平元年
五月十日书。